《吴彦和朝散挽诗二首 其二》
宋代·刘一止

谈经析理老逾工，家学诸郎得马融。心远自无流俗驾，语真端有古人风。

每容晚进壶觞共，尚许残年杖履同。悽断松杉封马鬣，不堪持酒酹桥公。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。